ສະຫະຣັດ ເປີດສາກບຸກໂຈມຕີຄັ້ງໃຫຍ່ ຢູ່ໃນອັຟການິສຖານ
ຂ່າວສຳຄັນອື່ນໆ: ທະນາຄານໂລກກ່າວວ່າ ຣະບົບສຸຂພິບານ ທີ່ບໍ່ດີ ສ້າງຄວາມເສັຽຫາຍ ໃຫ້ແກ່ ເສຖກິດລາວ; ເກົາຫລີເໜືອ ຍິງທົດລອງ ລູກສອນໄຟ ໄລຍະໃກ້; ມີກາ
ທະຫານມາຣີນ ສະຫະຣັດ ປະມານ 4 ພັນຄົນ ໄດ້ເຄື່ອນກຳລັງໄປຍັງທີ່ໝັ້ນ ຂອງພວກທາລີບານ ໃນພາກໃຕ້ ອັຟການິສຖານ ໃນວັນພະຫັດມື້ນີ້ໃນການເລີ້ມ ການປະຕິບັດງານ ທາງທະຫານ ທີ່ສຳຄັນ ເທື່ອທຳອິດ ພາຍໃຕ້ຍຸທສາດໃໝ່ເພື່ອສ້າງ ຄວາມທຸ່ນທ່ຽງ ໃຫ້ແກ່ອັຟການິສຖານ ຂອງ ປະທານາທິບໍດີ BARACK OBAMA ກຳ ລັງສະຫະຣັດ ພ້ອມດ້ວຍທະຫານ ແລະຕຳຣວດ ອັຟການິສຖານ ປະມານ 650 ຄົນໄດ້ບຸກເຂົ້າ ໄປ ໃນເຂດ ທີ່ຮາບລຸ່ມ ແມ່ນ້ຳ HELMAND ຊຶ່ງເປັນຈຸດສູນກາງໃນການກໍ່ກະບົດ ຂອງພວກ ທາລີບານ ໃນຕອນເຊົ້າມືດ ມື້ນີ້ ກອງທະຫານ ຈຳນວນນື່ງໄດ້ເຄື່ອນເຂົ້າໄປ ໃນຫລາຍເມືອງ ແລະບ້ານ ໃນຂະບວນຣົດຫຸ້ມເກາະຂນະທີ່ ອີກຈຳນວນນື່ງ ເຄື່ອນເຂົ້າໄປໂດຍທາງ ເຮລິຄອບເຕີ້ ກອງທັບສະຫະຣັດ ກ່າວວ່າ ການປະຕິບັດງານ ຂອງພວກທະຫານ ໃນເທື່ອນີ້ກໍແມ່ນເພື່ອຂັບໄລ່ ພວກກະບົດ ອອກໄປຈາກເຂດດັ່ງກ່າວ ແລະຮັກສາ ຄວາມສະງົບກ່ອນໜ້າການເລືອກຕັ້ງ ປະທານາທິບໍດີ ຊຶ່ງຈະມີຂຶ້ນ ໃນວັນທີ 20 ສິງຫາ ຈະມານີ້ ພວກປະທ້ວງຈຸນຶ່ງ ໄດ້ຖືກ ບັງຄັບ ດ້ວຍກຳລັງ ໃຫ້ອອກໄປຈາກສຳນັກງານ ຂອງ ຣັຖບານຮົງກົງ ໃນຕອນເຊົ້າ ຂອງວັນພະຫັດ ມື້ນີ້ບໍ່ເທົ່າໃດຊົ່ວໂມງ ລຸນຫລັງ ທີ່ໄດ້ມີ ການໂຮມ ຊຸມນຸມ ຄັ້ງໃຫຍ່ ເນື່ອງໃນໂອກາດວັນຄົບຮອບ ການໂອນ ອະດີດອານານິຄົມ ຂອງອັງກິດ ແຫ່ງນີ້ ໃຫ້ໄປຢູ່ ພາຍໃຕ້ການປົກຄອງ ຂອງຈີນ ພວກ ປະທ້ວງ ໄດ້ຮ້ອງຄຳຂວັນ ປະຊາທິປະໄຕ ຂະນະທີ່ພວກເຂົາເຈົ້າ ບໍ່ເອົາຫົວຊາ ຕໍ່ຄຳເຕືອນ ຂອງຕຳຣວດ ໃຫ້ພວກເຂົາເຈົ້າ ອອກໄປຈາກບໍຣິເວນດັ່ງກ່າວ ໂດຍຮຽກຮ້ອງ ຢາກພົບປະ ແບບເຊິ່ງໜ້າ ກັບທ່ານ DONALD TSANGຫົວໜ້າ ຄະນະບໍຣິຫານ ຮົງກົງ ກ່ອນທີ່ ພວກເຂົາເຈົ້າ ຈະຖືກລາກໂຕໄປ ເຈົ້າໜ້າທີ່ເວົ້າວ່າ ເຂົາເຈົ້າ ບໍ່ມີທາງເລືອກ ແຕ່ຈຳເປັນຕ້ອງ ໄດ້ໃຊ້ກຳລັງ ຍົກຍ້າຍພວກປະທ້ວງຈຸນີ້ ຫລັງຈາກໄດ້ ທຳການເຕືອນ ຫລາຍໆຄັ້ງ ບໍ່ມີຜູ້ໃດຖືກຈັບໃນເຫດການ ວຸ້ນວາຍດັ່ງກ່າວ ບັນດາ ຜູ້ຈັດການປະທ້ວງ ເວົ້າວ່າ ມີພວກປະທ້ວງ76 ພັນຄົນ ເຂົ້າຮ່ວມ ການເດີນຂະບວນ ທີ່ຮົງກົງ ເນື່ອງໃນໂອກາດ ວັນຄົບຮອບ ປີທີ12 ໃນການໂອນຮົງກົງ ໃຫ້ໄປຢູ່ ພາຍໃຕ້ ການປົກຄອງ ຂອງຈີນ ເກົາຫລີໃຕ້ ກ່າວວ່າ ເກົາຫລີເໜືອ ໄດ້ຍິງທົດລອງລູກສອນໄຟໄລຍະໃກ້ 2 ລູກ ໂຄສົກຄົນນຶ່ງ ຂອງກະຊວງ ປ້ອງກັນປະເທດ ເກົາຫລີໃຕ້ກ່າວວ່າ ມີການຍິງ ລູກສອນໄຟ ຈາກ ພາກພື້ນດິນ ຫາເຮືອ 2 ລູກ ໃນວັນພະຫັດ ມື້ນີ້ໃນໄລຍະຫ່າງກັນ 40 ນາທີ ໃກ້ໆເມືອງ WONSAN ທີ່ຕັ້ງຢູ່ແຄມທະເລນັ້ນ ການເຄື່ອນໄຫວ ທີ່ວ່ານີ້ ມີຂຶ້ນ ຂະນະທີ່ ຄວາມເຄັ່ງຕຶງ ເພີ້ມທະວີຂຶ້ນໃນແຫຼມເກົາຫລີ ກ່ຽວກັບ ການທົດລອງ ອາວຸດນິວເຄລັຽ ຂອງ ເກົາຫລີເໜືອ ໃນວັນທີ25 ພຶສະພາ ແລະ ການທົດລອງ ລູກສອນໄຟ ທີ່ມີມາ ເປັນລຳດັບ ສະພາ ຄວາມໝັ້ນຄົງຂອງອົງການ ສະຫະປະຊາຊາດ ໄດ້ທຳການ ລົງໂທດ ຢ່າງໜັກ ທາງດ້ານການເງິນຕໍ່ເກົາຫຼີເໜືອ ໃນເດືອນແລ້ວ ເພື່ອເປັນການ ຕອບໂຕ້ ຕໍ່ການທົດລອງອາວຸດນິວເຄລັຽ ແລະ ລູກສອນໄຟ ໜັງສືພິມ JOONG ANG ILBO ຂອງເກົາຫລີໃຕ້ລາຍງານ ໃນເຊົ້າມື້ ນີ້ວ່າ ມີທ່າທາງວ່າ ພຽງຢາງ ຈະທຳການຍິງ ລູກສອນໄຟ ໄລຍະໃກ້ແລະ ໄລຍະປານກາງ ຈາກຖານຍິງແຫ່ງຕ່າງໆ ທີ່ຕັ້ງຢູ່ ຕາມແຄມທະເລ ກ້ຳຕາເວັນອອກຂອງເກົາຫລີເໜືອ ພາຍໃນບໍ່ເທົ່າໃດມື້ ຂ້າງໜ້ານີ້ ສະມາຊິກ ສະພາສູງ ຂອງສະຫະຣັດ ກຸ່ມນຶ່ງ ຮຽກຮ້ອງໃຫ້ປະທານາທິບໍດີ ວຽດນາມ ທ່ານ NGUYEN MINH TRIET ປ່ອຍ ພຣະຂອງສາສນາ ກາໂຕລິກອົງນຶ່ງ ທີ່ໄດ້ຖືກຄຸມຂັງ ຍ້ອນໃຫ້ການ ສນັບສນຸນ ສິດທິມະນຸດ ສະມາຊິກ ສະພາສູງສະຫະຣັດ 37 ທ່ານ ໄດ້ລົງນາມ ໃນຈົດ ໝາຍສະບັບນຶ່ງ ຮຽກຮ້ອງໃຫ້ ປ່ອຍຄຸນພໍ່NGUYEN VAN LY ໃນທັນທີ ແລະ ໂດຍປາສຈາກ ເງື່ອນໄຂ ໃດໆທັງໝົດ ຈົດໝາຍສະບັບດັ່ງກ່າວ ໄດ້ຖືກສົ່ງ ໄປຍັງ ສະຖານທູດ ວຽດນາມ ທີ່ກຸງວໍຊິງຕັນ ໃນວັນພຸດວານນີ້ ໃນຈົດໝາຍ ສະບັບນີ້ ບັນດາ ສະມາຊິກ ສະພາສູງ ສະຫະຣັດ ຊຶ່ງມີຮວມທັງສະມາຊິກ ພັກເດໂມແຄຣັທ ທ່ານນາງ BARBARA BOXER ແລະສະມາຊິກ ພັກຣີພັບຣີກັນທ່ານ SAM BROWNBACK ໄດ້ເວົ້າເຖິງ ການດຳເນີນຄະດີ ແບບຮວບຮັດ ຕັດຕອນຕໍ່ຄຸນພໍ່ LY ໃນປີ 2007 ນັ້ນວ່າ ເປັນຂໍ້ບົກຜ່ອງ ທີ່ຮ້າຍແຮງ ຄຸນພໍ່ LYອາຍຸ 63 ປີ ໄດ້ຖືກຕັດສິນວ່າ ມີຄວາມຜິດ ໃນການໂຄສະນາ ຊວນເຊື່ອ ຕ້ານຣັຖບານຄອມມູນິສ ວຽດນາມ ແລະໄດ້ຖືກ ຕັດສິນໂທດ ຈຳຄຸກເປັນ ເວລາ 8 ປີ ສະຖານທູດວຽດນາມ ຍັງບໍ່ທັນ ໃຫ້ຄວາມເຫັນໃດໆ ກ່ຽວກັບ ເຣື່ອງດັ່ງກ່າວນີ້ ທະນາຄານໂລກ ກ່າວວ່າ ລາວ ກຳລັງສູນເສັຽ ເງິນເກືອບ 200ລ້ານໂດລາ ໃນແຕ່ລະປີ ຍ້ອນມີຣະບົບ ສຸຂພິບານ ທີ່ບໍ່ດີ ແລະພະຍາດ ໂຣຄາ ຕ່າງໆທີ່ເກີດຈາກການຂາດແຄນ ສ້ວມຖ່າຍ ແລະນ້ຳ ທີ່ບໍ່ສະອາດ ທ່ານ GUY HUTTONນັກເສຖສາດ ຂອງທະນາຄານໂລກ ກ່າວໃນວັນພະຫັດ ມື້ນີ້ວ່າ ການສຶກສາ ຂອງທາງທະນາຄານໂລກ ພົບເຫັນວ່າ ລາວໄດ້ມີການສູນເສັຽ ຢ່າງໃຫຍ່ ທາງດ້ານ ເສຖກິດໃນການປິ່ນປົວ ຜູ້ຕິດພະຍາດ 3 ລ້ານກໍຣະນີ ແລະ ໃຫ້ການຊ່ອຍເຫລືອແກ່ພວກທີ່ເສັຽຊີວິດ ກ່ອນກຳນົດ 6 ພັນຄົນ ໃນແຕ່ລະປີ ສ່ວນການໃຊ້ຈ່າຍອື່ນໆແມ່ນຮວມທັງ ການຊື້ແກ້ວນ້ຳ ແລະ ການຂຸດນ້ຳສ້າງ ເພື່ອໃຫ້ໄດ້ມາຊຶ່ງແຫຼ່ງນ້ຳສະອາດ ຢູ່ໃນປະເທດ ທີ່ແມ່ນ້ຳລຳທານ ເຕັມໄປດ້ວຍ ຂີ້ເຫຍື້ອແລະມີຄວາມ ເປື້ອນເປິະນັ້ນ ການສຶກສາ ແຈ້ງວ່າ ການສູນເສັຽ ທາງດ້ານເສຖກິດທັງໝົດ ຈາກການມີ ຣະບົບ ສຸຂພິບານທີ່ບໍ່ດີຢູ່ລາວ ແມ່ນປະມານ 5 6%ຂອງຍອດຜລິດຮວມ ພາຍໃນ ຫລື GDP ຂອງປະເທດ ທະນາຄານໂລກ ກ່າວວ່າ ການປັບປຸງຣະບົບສຸຂພິບານ ອາດຈະຊ່ອຍ ໃຫ້ລາວ ບັນລຸເປົ້າໝາຍ ໃນການພັທນາ ທັງໝົດ ຜູ້ນຳຣັຖບານຊົ່ວຄາວ ຂອງ ຮອນດູຣາສກ່າວວ່າ ປະເທດຂອງທ່ານຈະ ບໍ່ຍອມກົ້ມຫົວ ຮັບເອົາ ການກົດດັນ ຂອງຕ່າງ ປະເທດ ແລະແຕ່ງຕັ້ງໃຫ້ປະທານາທິບໍດີ MANUEL ZELAYA ທີ່ຖືກຂັບໄລ່ ອອກຈາກອຳນາດນັ້ນ ກັບຄືນເຂົ້າຮັບຕຳແໜ່ງອີກ ທ່ານ ROBERTO MICHELETTI ປະທານາທິບໍດີ ຮັກສາການ ຊົ່ວຄາວຂອງຮອນດູຣາສ ບໍ່ໄດ້ໃຫ້ ຄວາມສຳຄັນໃດໆ ຕໍ່ຄຳຂາດ ຂອງອົງການ ບັນດາປະເທດໃນທະວີບ ອາເມຣິກາ ທີ່ທວງໃຫ້ ແຕ່ງຕັ້ງທ່ານ ZELAYA ເຂົ້າຮັບຕຳແໜ່ງຄືນໃໝ່ພາຍໃນວັນເສົາ ຫລືບໍ່ດັ່ງນັ້ນ ກໍຈະຖືກຂັບໄລ່ ອອກຈາກ ອົງດານດັ່ງກ່າວ ປະທານາທິບໍດີ ຮັກສາການ ຂອງຮອນດູຣາສ ກ່າວວ່າ ທ່ານມີຄວາມ ເຊື່ອໝັ້ນວ່າຮອນດູຣາສ ຈະບໍ່ຖືກໂດດດ່ຽວ ເປັນເວລາດົນນານ ແລະປະເທດອື່ນໆ ຈະເຫັນວ່າຣັຖບານໃໝ່ ຊ່ອຍປົກປັກຮັກສາ ປະເທດຮອນດູຣາສໄວ້ ທ່ານ ZELAYA ຈະປະເຊີນກັບການຖືກຈັບ ຖ້າຜູ້ກ່ຽວ ຫາກເດີນທາງ ກັບຄືນໄປ ຮອນດູຣາສ ຊຶ່ງທ່ານກ່າວວ່າທ່ານຈະເດີນທາງໄປ ໃນວັນເສົາ ຈະມານີ້ ປັດຈຸບັນ ທ່ານກຳລັງຢູ່ທີ່ປະເທດປານາມາ ເພື່ອເຂົ້າຮ່ວມ ພິທີສາບານໂຕ ເຂົ້າຮັບຕຳແໜ່ງ ຂອງ ປະທານາທິບໍດີRICARDO MARTINELLI ເຊີນຟັງຂ່າວລາຍລະອຽດ ໂດຍຄລິກບ່ອນສຽງ